**KRITÉRIUM NA VYHODNOTENIE PONÚK A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

1. **Úvod:**

Cieľom časti č. 1 predmetného verejného obstarávania je obstaranie 550 automobilov typu SUV
s plug-in hybridným pohonom.

Verejný obstarávateľ chce tento cieľ primárne dosiahnuť obstaraním 550 ks automobilov spĺňajúcich špecifikáciu uvedenú v prílohe č. 1.1 SP hárok „PHEV\_SUV\_primarna spec“.

Vzhľadom na momentálnu situáciu na trhu s automobilmi však verejný obstarávateľ identifikoval riziko, že žiaden dodávateľ nebude schopný dodať v stanovenej lehote dodania celé množstvo 550 rovnakých SUV v primárnej špecifikácii.

S cieľom minimalizovať uvedené riziko verejný obstarávateľ stanovil okrem iných aj tieto základné pravidlá:

* 1. Ak uchádzač napr. nevie ponúknuť automobil (pre účely tohto verejného obstarávania je automobil označovaný aj ako riešenie) spĺňajúci špecifikáciu uvedenú v prílohe č. 1.1 SP hárok „PHEV\_SUV\_primarna spec“ (ďalej aj ako „primárna špecifikácia“), môže ponúknuť variantné riešenie, t. j. automobil spĺňajúci špecifikáciu uvedenú v prílohe č. 1.1 SP hárok „PHEV\_SUV\_sekundarna spec“ (ďalej aj ako „sekundárna špecifikácia“). Tento typ variantného riešenia, je pre účely tejto zákazky definovaný ako „variantné riešenie špecifikácie automobilu“.
	2. Uchádzač **nemusí** predložiť ponuku (t. j. riešenie alebo riešenia) na celé množstvo automobilov (550 ks), ale môže predložiť ponuku (t. j. riešenie alebo riešenia) na ľubovoľný počet automobilov v intervale od min. 100 ks po max. 550 ks. Uchádzač tak má možnosť sám navrhnúť počet ním ponúkaných automobilov. Ponuka (t. j. riešenie), ktorá nespĺňa túto množstevnú požiadavku bude vylúčená pre nesplnenie požiadaviek na predmet zákazky.
	3. Ak uchádzač vie predložiť ponuku na automobil spĺňajúci primárnu špecifikáciu a zároveň (iný) automobil spĺňajúci sekundárnu špecifikáciu, môže to spraviť. V takom prípade bude jeho ponuka (presnejšie riešenie) v časti spĺňajúcej primárnu špecifikáciu zaradená do kategórie 1 a ponuka (presnejšie riešenie) v časti spĺňajúcej sekundárnu špecifikáciu zaradená do kategórie 2. Množstevná požiadavka*, t.j. interval min. 100 ks po max. 550 ks,* sa v tomto prípade týka osobitne primárnej a osobitne sekundárnej špecifikácie. V takomto prípade ak množstevná požiadavka nebude dodržaná iba pri jednej špecifikácii, bude ponuka vylúčená iba pri špecifikácii pri ktorej nebola dodržaná množstevná požiadavka.
	4. Ak uchádzač vie predložiť ponuku na dva alebo viac typov automobilov spĺňajúcich rovnakú špecifikáciu (či už primárnu alebo sekundárnu), môže to spraviť. Tzn., že ak uchádzač vie ponúknuť dva alebo viac typov automobilov, ktoré všetky spĺňajú rovnakú špecifikáciu (či už primárnu alebo sekundárnu), môže to spraviť. Tento typ variantného riešenia, je pre účely tejto zákazky definovaný ako „variantné riešenie typu automobilu rovnakej špecifikácie“. Jednotkové ceny jednotlivých typov automobilov môžu byť odlišné. Na každý ponúkaný typ automobilu sa vzťahuje množstevná požiadavka. Tzn., že ak uchádzač ponúkne napr. dva typy automobilu, ktoré (oba) spĺňajú či už primárnu alebo sekundárnu špecifikáciu, z každého typu automobilu musí ponúknuť min. 100 ks. Ak množstevná požiadavka nebude dodržaná iba pri niektorom type automobilu, bude sa na ponuku hľadieť ako by bola vylúčená iba pri type automobilu, pri ktorom nebola dodržaná množstevná požiadavka. Ak je jednotková cena typov automobilov ponúkaných jedným uchádzačom rovnaká, uchádzač v ponuke uvedie, dodanie ktorého typu automobilu preferuje a má byť umiestnený na lepšom mieste v poradí. Ak je JC odlišná prioritu pri hodnotení má automaticky automobil s nižšou JC.
	5. pravidlá podľa bodov 1.3 a 1.4 sa navzájom nevylučujú a môžu nastať kumulatívne.

V prípade časti zákazky č. 1 je jediným kritériom na vyhodnotenie ponúk Najnižšia jednotková cena riešenie (t.j. automobilu) spĺňajúceho primárnu špecifikáciu alebo riešenia (t.j. automobilu) spĺňajúceho sekundárnu špecifikáciu v eur s DPH (ďalej len „Najnižšia JC“).

1. **Spôsob hodnotenia a určenie úspešného uchádzača alebo uchádzačov:**
	1. Verejný obstarávateľ najprv vyhodnotí splnenie podmienok účasti postupom podľa § 40 zákona.
	2. Následne postupom podľa § 53 zákona vyhodnotí ponuky z hľadiska splnenia požiadaviek na predmet zákazky. Ponuky, ktoré neboli vylúčené, presnejšie riešenia v nich obsiahnuté, budú rozdelené do dvoch kategórií:

kategória 1: riešenia spĺňajúce primárnu špecifikáciu a súčasne ostatné požiadavky podľa týchto SP a

kategória 2: riešenia spĺňajúce sekundárnu špecifikáciu a súčasne ostatné požiadavky podľa týchto SP.

Vysvetlenie: Ak sa uchádzač nachádza v situácii podľa bodu 1.3, teda ponúkol jeden automobil spĺňajúci primárnu špecifikáciu (riešenie PŠ1) a jeden automobil spĺňajúci sekundárnu špecifikáciu (riešenie SŠ1), bude riešenie PŠ1 zaradené do kategórie 1 a riešenie SŠ1 do kategórie 2.

Vysvetlenie: Ak sa uchádzač nachádza v situácii podľa bodu 1.4, teda napr. ponúkal jeden automobil spĺňajúci primárnu špecifikáciu (riešenie PŠ1) a jeden automobil taktiež spĺňajúci primárnu špecifikáciu (riešenie PŠ2), budú obe riešenia PŠ1 a PŠ2 zaradené do kategórie 1.

Vysvetlenie: Ak sa uchádzač nachádza v situácii podľa bodu 1.3 a zároveň v situácii podľa bodu 1.4, teda napr. ponúkol dva automobily spĺňajúce primárnu špecifikáciu (riešenie PŠ1 a riešenie PŠ2) a jeden automobil spĺňajúci sekundárnu špecifikáciu (riešenie SŠ1), budú riešenia PŠ1 a PŠ2 zaradené do kategórie 1 a riešenie SŠ1 do kategórie 2.

V rámci hodnotenia splnenia požiadaviek na predmet zákazky verejný obstarávateľ vyzve uchádzačov, aby pre účely obhliadky (v trvaní cca. 2 hodiny) pristavili nimi ponúkané typy vozidiel v štandardnom civilnom prevedení, v ľubovoľnej farbe, na miesto určené verejným obstarávateľom v Bratislave a v čase určenom verejným obstarávateľom (v bežnom pracovnom čase, v pracovných dňoch, približne v čase od 9,00 do 16,00). Medzi doručením výzvy verejného obstarávateľa a časom obhliadky bude min. 7 pracovných dní. Účelom obhliadky je vykonanie meraní vnútorných rozmerov – parametrov a až f. Pokiaľ verejný obstarávateľ získa údaje o týchto parametroch z iných relevantných zdrojov, môže od obhliadky upustiť.

* 1. Výber úspešného uchádzača alebo uchádzačov, presnejšie výber úspešného riešenia alebo riešení, bude realizovaný najprv z riešení kategórie 1, t. j. spĺňajúcich primárnu špecifikáciu.
	2. Poradie riešení kategórie 1 (ktoré spĺňajú primárnu špecifikáciu), sa určí podľa Najnižšej JC. Riešenia budú zoradené podľa výšky JC, na prvom mieste sa umiestni ponuka, ktorá bude obsahovať najnižšiu JC atď..

Riešenie kategórie 1 s najnižšou JC (z pomedzi riešení kategórie 1) bude prvým úspešným riešením. Tzn., že uchádzač ktorý ho ponúkol bude prvým úspešným uchádzačom (pokiaľ ponúkol viac riešení, úspešnosť tohto riešenie automaticky neznamená úspešnosť všetkých ním ponúknutých riešení). Ak toto riešenie zahŕňa ponuku 550 automobilov (spĺňajúcich primárnu špecifikáciu) bude toto riešenie jediné úspešné.

* 1. Ak (prvé) úspešné riešenie zahŕňa menej ako 550 automobilov spĺňajúcich primárnu špecifikáciu, druhým úspešným riešením sa stane riešenie, ktoré spĺňa primárnu špecifikáciu a má druhú najnižšiu JC (opäť z pomedzi riešení kategórie 1). Avšak ak je súčet automobilov zahrnutých v prvom a druhom úspešnom riešení vyšší ako 550, verejný obstarávateľ akceptuje druhé úspešné riešenie len v počet kusov danom rozdielom celkového počtu automobilov 550 a počtu automobilov zahrnutého v prvom úspešnom riešení.
	2. Ak je súčet kusov zahrnutých v prvom a druhom úspešnom riešení nižší ako 550, tretím úspešným riešením bude riešenie, ktoré spĺňa primárnu špecifikáciu a má tretiu najnižšiu JC. Avšak ak je súčet automobilov zahrnutých v prvom, druhom a treťom úspešnom riešení vyšší ako 550, verejný obstarávateľ akceptuje tretie úspešné riešenie len v počet kusov danom rozdielom celkového počtu automobilov 550 a súčtu automobilov zahrnutých v prvom a druhom úspešnom riešení.
	3. Ak je súčet kusov zahrnutých v prvom, druhom a treťom úspešnom riešení nižší ako 550, vyššie uvedené pravidlá sa primerane aplikujú na určenie štvrtého až x-tého úspešného riešenia, ktoré spĺňa primárnu špecifikáciu, až pokiaľ hodnotením riešení bude dosiahnutý počet 550 kusov.

*(Pozn.: Ak z dôvodu prekročenia potrebného počtu 550 ks verejný obstarávateľ v súlade s vyššie uvedenými pravidlami od niektorého z uchádzačov neakceptuje ním ponúkaný počet automobilov zahrnutých v riešení (ale nižší počet), takýto úspešný uchádzač má právo odmietnuť dodanie akceptovaného počtu automobilov. V tejto súvislosti verejný obstarávateľ v oznámení o výsledku vyhodnotenia ponúk písomne upovedomí úspešného uchádzača o neakceptovaní ním ponúkaného počtu automobilov zahrnutých v riešení a uvedie aké množstvo verejný obstarávateľ akceptuje. Takýto uchádzač má právo odmietnuť dodanie akceptovaného množstva a podpísanie zmluvy do desiatich pracovných dní odo dňa, keď bol na jej uzavretie vyzvaný. Nepodpísanie zmluvy a teda neposkytnutie súčinnosti potrebnej na uzavretie zmluvy v lehote podľa § 56 ods. 8 zákona o verejnom obstarávaní sa automaticky považuje za odmietnutie dodania akceptovaného množstva ks daného riešenia. V prípade ak uchádzač odmietne dodanie akceptovaného počtu automobilov, jeho ponuka bude vylúčená z hodnotenia ponúk. V takomto prípade sa postupuje podľa § 56 ods. 9 a nasl. zákona o verejnom obstarávaní)*

* 1. **Pravidlo pre riešenia/ponuky kategórie 1 (primárna špecifikácia):**

JC uchádzača s nie najnižšou JC za riešenie kategórie 1 môže byť maximálne o 10 % vyššia ako JC uchádzača s najnižšou JC za riešenie kategórie 1 (ktorého ponuka nebola vylúčená). Ak teda JC riešenia kategórie 1 bude vyššia ako 1,1 násobok JC riešenia kategórie 1 s najnižšou JC, takéto riešenie bude hodnotené iba v prípade ak riešeniami, ktoré spĺňajú všetky požiadavky a neboli vylúčené, nebude dosiahnutý počet 550 automobilov.

* 1. **Pre prehľadnosť už tu uvádzame obdobné pravidlo aj pre riešenia/ponuky kategórie 2 (sekundárna špecifikácia):**

JC uchádzača s nie najnižšou JC za riešenie kategórie 2 môže byť maximálne o 10 % vyššia ako JC uchádzača s najnižšou JC za riešenie kategórie 2 (ktorého ponuka nebola vylúčená). Ak teda JC riešenia kategórie 2 bude vyššia ako 1,1 násobok JC riešenia kategórie 2 s najnižšou JC, takéto riešenie bude hodnotené iba v prípade ak riešeniami, ktoré spĺňajú všetky požiadavky a neboli vylúčené, nebude dosiahnutý počet 550 automobilov.

* 1. V zmysle pravidiel podľa bodu 2.8 a 2.9 tak riešenia, ktoré nespĺňajú cenový limit (stanovený v bodoch 2.8 a 2.9), budú hodnotené len pre účely doplnenia počtu 550 ks, ak riešeniami spĺňajúcimi cenový limit nebude dosiahnutý počet 550 ks.

Tieto riešenia budú (v poradí za riešeniami, ktoré spĺňajú všetky požiadavky) zoradené podľa výšky JC v eur s DPH od najnižšej po najvyššiu. To, či sú tieto riešenia kategórie 1 ale 2 už nie je rozhodujúce. Ak teda riešeniami spĺňajúcimi cenový limit nebude dosiahnutý počet 550 ks, chýbajúci počet ks (do 550 ks) bude doplnený riešením, ktoré spĺňa všetky požiadavky okrem cenového limit a má najnižšiu JC v eur s DPH. Primerane sa uplatnia pravidlá podľa predchádzajúcich bodov.

Pre úplnosť verejný obstarávateľ dodáva, že doplnenie počtu automobilov chýbajúceho do počtu 550 ks z riešení nespĺňajúcich cenový limit je právom verejného obstarávateľa a závisí primárne od rozpočtových možností verejného obstarávateľa a primeranosti cien ponúkaných riešení vo vzťahu k bežnej cene na trhu.

1. **Hodnotenie variantných riešení, t. j. sekundárnych špecifikácií:**
	1. Ak potreba 550 automobilov bude uspokojená riešeniami spĺňajúcimi primárnu špecifikáciu, riešenia kategórie 2, t. j. spĺňajúce iba sekundárnu špecifikáciu, nebudú hodnotené.
	2. Ak na základe hodnotenia riešení spĺňajúcich primárnu špecifikáciu súčet automobilov zahrnutých v týchto riešeniach kategórie 1 nedosahuje 550 ks, verejný obstarávateľ určí úspešné riešenia aj z pomedzi riešení kategórie 2, t. j. riešení, ktoré nespĺňajú primárnu špecifikáciu no spĺňajú sekundárnu špecifikáciu.
	3. Poradie a úspešnosť riešení kategórie 2 (t.j. spĺňajúcich iba sekundárnu špecifikáciu) sa určí podľa Najnižšej JC. Riešenia kategórie 2 budú zoradené podľa výšky JC. Na prvom mieste z pomedzi riešení kategórie 2 sa umiestni riešenie, ktoré bude obsahovať najnižšiu JC z pomedzi riešení kategórie 2, atď..
	4. Ak teda potreba 550 automobilov nebude uspokojená riešeniami kategórie 1, riešenie kategórie 2 s najnižšou JC bude tiež úspešným riešením. Ak je súčet automobilov zahrnutých vo všetkých už úspešných riešeniach (či už kategórie 1 alebo 2) a počet automobilov zahrnutých v riešení kategórie 2 podľa prvej vety vyšší ako 550 ks, verejný obstarávateľ akceptuje toto riešenie, len v počte kusov danom rozdielom celkového počtu automobilov 550 a počtu automobilov zahrnutých v úspešných riešeniach kategórie 1.
	5. Ak je súčet automobilov zahrnutých v úspešných riešeniach (určenými postupom podľa predchádzajúcich bodov) nižší ako 550 ks, verejný obstarávateľ akceptuje aj riešenie kategórie 2 s druhou najnižšou JC. Ak je súčet automobilov zahrnutých v úspešných riešeniach a automobilov zahrnutých v riešení podľa predchádzajúcej vety vyšší ako 550 ks, verejný obstarávateľ akceptuje toto riešenie len v počet kusov danom rozdielom celkového počtu automobilov 550 ks a počtu automobilov zahrnutých v úspešných riešeniach podľa predchádzajúcich bodov.
	6. Ak je súčet automobilov zahrnutých v úspešných riešeniach (určenými postupom podľa predchádzajúcich bodov) nižší ako 550 ks, verejný obstarávateľ akceptuje aj riešenie kategórie 2 s treťou najnižšou JC. Ak je súčet automobilov zahrnutých v úspešných riešeniach a automobilov zahrnutých v riešení podľa predchádzajúcej vety vyšší ako 550 ks, verejný obstarávateľ akceptuje toto riešenie len v počet kusov danom rozdielom celkového počtu automobilov 550 ks a počtu automobilov zahrnutých v úspešných riešeniach podľa predchádzajúcich bodov.
	7. Pravidlo podľa predchádzajúceho bodu sa primerane uplatňuje aj na hodnotenie úspešnosti riešenia kategórie 2 so štvrtou až x-tou najnižšou JC.
2. **Návrh na plnenie kritérií**

Uchádzač vyplní v hárok „štruktúrovaný rozpočet“ v prílohe č. 1.1 a predloží ho v ponuke a zároveň vyplní ceny položiek v elektronickom ponukovom formulári v systéme JOSEPHINE. Ceny v elektronickom ponukovom formulári v systéme JOSEPHINE a ceny v hárku „štruktúrovaný rozpočet“ v prílohe č. 1.1 SP musia byť rovnaké. V prípade rozdielu platia ceny uvedené v elektronickom ponukovom formulári v systéme JOSEPHINE.

Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP. Ponuka je vyhotovená elektronicky v zmysle § 49 ods. 1 písm. a) zákona a vložená do systému JOSEPHINE umiestnenom na webovej adrese <https://josephine.proebiz.com/>. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>. V predloženej ponuke prostredníctvom systému JOSEPHINE musí byť pripojený návrh na plnenie kritérií vyplnením elektronického formulára, v systéme JOSEPHINE.

1. **Zmluvy**

S každým úspešným uchádzačom bude na každé jeho úspešné riešenie uzavretá samostatná kúpna zmluva na dodanie ním ponúkaného počtu automobilov zahrnutých a akceptovaných v danom riešení podľa vzoru podľa prílohy č. 2.1 SP.

Ak uchádzač ponúkne viac ako jeden automobil, teda ponúkne viac riešení, a viac ako jeho riešení bude úspešných, bude s ním uzavretých viac zmlúv, pričom na dodanie každého automobilu (teda riešenia) bude uzavretá samostatná zmluva. Ak nebude uchádzač úspešný so všetkými ním ponúknutými riešeniami, bude s ním uzavretá zmluva alebo zmluvy len ním ponúknuté riešenia, ktoré boli úspešné.

Nedosiahnutie počtu 550 automobilov hodnotením riešení nie je prekážkou pre uzavretie zmlúv s úspešným uchádzačom alebo uchádzačmi.

1. **Príklady:**

**Príklad č. 1:**

Ponuku predložia 4 uchádzači, pričom každý ponúkne iba jedno riešenie. Z tohto riešenia uchádzača 1 (U1) a uchádzača 2 (U2) spĺňajú primárnu špecifikáciu a ich riešenia sú zaradené do kategórie 1.  Dvaja uchádzači U3 a U4 predložia ponuku iba na sekundárnu špecifikáciu a ich riešenia sú zaradené do kategórie 2.

Riešenia kategórie 1:

U1 na 350 automobilov s JC 10,- (označenie riešenia U1\_PŠ1)

U2 na 100 automobilov s JC 9,90,- (U2\_PŠ1)

Riešenia kategórie 2:

U3 na 100 automobilov s JC 10,- (U3\_SŠ1)

U4 na 150 automobilov s JC 8,90,- (U4\_SŠ1)

Predpokladajme, že všetci uchádzači spĺňajú všetky požiadavky uvedené v SP.

Prvým úspešným riešení je riešenie U2\_PŠ1, pretože má najnižšiu JC v kategórii 1. Tzn., že U2 je úspešný.

Druhým úspešným riešením je U1\_PŠ1, pretože má druhú najnižšiu JC v kategórii 1. Tzn., že U1 je úspešný.

Ponukami uchádzačov U1 a U2 bola uspokojená potreba len na 450 ks. Keďže súčet kusov zahrnutých v riešeniach U1\_PŠ1 a U2\_PŠ2 je nižší ako 550, budú hodnotené aj riešenia kategórie 2 predložené uchádzačmi U3 a U4.

Úspešným uchádzačom tak bude aj riešenie U4\_SŠ1, pretože má najnižšiu JC v kategórii 2. Uchádzač U4 je teda tiež úspešný, no verejný obstarávateľ akceptuje jeho riešenie U4\_SŠ1 len v rozsahu 100 ks, nie 150 ks ako v ňom bolo zahrnuté, pretože súčet automobilov v úspešných riešeniach U2\_PŠ1, U1\_PŠ1 a U4\_SŠ1 je vyšší ako 550 ks.

Riešenie U3\_SŠ1 zatiaľ nebude úspešné a teda úspešný zatiaľ nebude ani U3. Ak U4 akceptuje akceptovanie len 100 ks z riešenia U4\_SŠ1 platí predchádzajúce definitívne. Ak U4 odmietne akceptovanie len 100 ks z riešenia U4\_SŠ1, verejný obstarávateľ určí ako úspešné riešenie U3\_SŠ1 a U3 sa stane tiež úspešným.

**Príklad č. 2:**

**Ponuku predložia 3 uchádzači:**

U1 ponúkne jedno riešenie kategórie 1 zahŕňajúce 100 ks s JC 11,- (U1\_PŠ1).

U2 ponúkne jedno riešenie kategórie 1 v počte 100 ks s JC 9,50,- (U2\_PŠ1) a jedno riešenie kategórie 2 v počte 130 ks s JC 9,- (U2\_SŠ1).

U3 ponúkne dve riešenia kategórie 1:

* jedno v počte 50 ks s JC 9,40,- (U3\_PŠ1),
* druhé v počte 120 ks s JC 9,30,- (U3\_PŠ2)

a dve riešenia kategórie 2 (

* jedno v počte 200 ks s JC 8,90,- (U3\_SŠ1),
* druhé v počte 100 ks s JC 9,10,- (U3\_SŠ2)

Na riešenie U3\_PŠ1 nebude prihliadať keďže nespĺňa množstevnú požiadavku.

Do kategórie 1 budú zaradené riešenia:

U1\_PŠ1

U2\_PŠ1

U3\_PŠ2

Do kategórie 2 budú zaradené riešenia:

U2\_SŠ1

U3\_SŠ1

U3\_SŠ2

Prvým úspešným riešením bude U3\_PŠ2 v počte 120 ks s JC 9,30,-. U3 je teda úspešný (zatiaľ iba v rozsahu riešenia U3\_PŠ2).

Druhým úspešným riešením bude U2\_PŠ1 v počte 100 ks s JC 9,50,-. U2 je teda úspešný (zatiaľ iba v rozsahu riešenia U2\_PŠ1).

Na riešenie U1\_PŠ1 sa nebude prihliadať pretože jeho JC je vyššia ako 1,1 násobok JC riešenia U3\_PŠ2 a riešeniami, ktoré spĺňajú všetky požiadavky a neboli vylúčené, bol dosiahnutý počet 550 automobilov. U1 tak nebude úspešným uchádzačom.

Keďže úspešnými riešeniami kategórie 1 (U3\_PŠ2 a U2\_PŠ1) nebol dosiahnutý počet 550 ks (iba 220 ks), hodnotené budú aj riešenia kategórie 2.

Prvým úspešným riešením z pomedzi riešení kategórie 2 (celkovo tretím úspešným riešením) je riešenie U3\_SŠ1 v počte 200 ks s JC 8,90,-. U3 je teda úspešný (rozsahu riešení U3\_PŠ2 a U3\_SŠ1).

Druhým úspešným riešením z pomedzi riešení kategórie 2 (celkovo štvrtým úspešným riešením) je riešenie U2\_SŠ1 v počte 130 ks s JC 9,00,-. U2 je teda úspešný (rozsahu riešení U2\_PŠ1 a U2\_SŠ1).

Riešenie U3\_SŠ2 nebude úspešné, pretože predchádzajúcimi úspešnými riešeniami bol naplnený počet 550 ks.

Zmluvy tak budú uzavreté nasledovne:

1. samostatná zmluva s U3 na riešenie U3\_PŠ2 v počte 120 ks s JC 9,30,-.
2. samostatná zmluva s U2 na riešenie U2\_PŠ1 v počte 100 ks s JC 9,50,-.
3. samostatná zmluva s U3 na riešenie U3\_SŠ1 v počte 200 ks s JC 8,90,-.
4. samostatná zmluva s U2 na riešenie U2\_SŠ1 v počte 130 ks s JC 9,00,-.